Irukandji meduus

Irukandji meduus on üks ülimürgiste täringmeduuside liike. 

Täiskasvanud isend on umbes kuupsentimeetri (1 cm³) suurune. Nad on ühed kõige väiksemad ja mürgiseimad meduusid maailmas. Nad elavad Austraalia põhjapoolsetes merevetes. Nad suudavad oma ohvreid nõelata, põhjustades Irukandji sündroomina tuntud seisundi, mis võib lõppeda surmaga. On teada umbes 16 Irukandji liiki, millest tuntuimad on Carukia barnesi, Malo kingi, Malo maxima, Malo filipina ja Malo bella.

Irukandji sündroomile andis 1952. aastal nimetuse Hugo Fleckerhttps://www.ncbi.nlm.nih.gov/books/NBK562264, kes kirjeldas esimesena nende meduuside põhjustatud mürgistuse sümptomeid. Sündroom sai nimetuse Irukandji rahva järgi, kes asustavad rannikuriba Queenslandi osariigi linnast Cairnsist põhja pool.https://blogs.scientificamerican.com/running-ponies/the-smallest-and-deadliest-kingslayer-in-the-world Nõelata saanud inimesed haigestuvad raskelt, kuid jäävad enamasti ellu. Kohalik toksikoloog Jamie Seymour tegi meduusist dokumentaalfilmi "Killer Jellyfish".

2015. aastal avastasid Põhja-Queenslandi teadlased tõendeid selle kohta, et Irukandji meduusid jahivad aktiivselt oma saaki.https://www.brisbanetimes.com.au/national/queensland/deadly-irukandji-jellyfish-catch-their-food-like-a-human-fisher-20150605-ghhwmc.htmlhttps://www.abc.net.au/local/stories/2015/06/03/4248075.htm

Viited

Kategooria:Ainuõõssed